I går kom jeg hjem fra arbejde til en 3-benet pony  Hun ville ikke støtte på venstre forben og vi havde en del bøvl med at få hende ind fra fold. Dyrlægen blev tilkaldt og diagnosen lød på beskadigelse af den dybe bøjesene på venstre forben. Hvordan det er sket, ved jeg ikke, men dyrlægen mente, hun måske har siddet fast i en rod på folden nede i et hjørne, hvor der er ret sumpet. Han gav hende noget smertestillende og jeg fik besked på at køle 5-10 minutter ad gangen med 1-2 timers mellemrum de næste 2-3 døgn. Hun skal have smertestillende de næste 5 dage og hun skal gå på en lille sygefold. Om ca 10 dage skal hun scannes, så han kan bedømme skadens omfang. Han anbefalede også nye stiletter til damen, gerne hurtigst muligt, så smeden har været her i dag og lægge nye forsko på med kiler under. Hun synes absolut IKKE, det var sjovt, da han skulle sko det raske ben og hun skulle støtte på det dårlige. Vi har lavet sygefold til hende og ponyerne har været ude 1 times tid i dag. Jeg var lidt nervøs for om vores shetlandspony Nova på 4 år, ville begynde at tonse rundt pga overskudsenergi fra at have været spærret inde i sin boks hele dagen og så køre Chanell op også, men hun blev ved sygefolden og var en meget dygtig selskabspony  I morgen kommer de ud noget længere tid, grunden til at de har stået inde i dag er, at det var for mørkt i går til, at vi kunne se at lave en sygefold. Så jeg kørte tidligt fra arbejde i dag, så vi kunne få den lavet og få dem ud bare lidt i dag. Min kæreste går ledig i øjeblikket, så han har været sød og ordne kølningen, mens jeg har været på arbejde i dag og har lovet også at stå for det i morgen. Chanell er ved godt mod, appetitten fejler intet og hun støtter en del mere på benet i dag end hun gjorde i går. Senen er selvfølgelig ret hævet. Chanell er 26 år, så jeg er ikke alt for optimistisk, men hun er en sej lille dame, så jeg håber stadig. For 4 år siden lavede hun en skade på et af støtteligamenterne til gaffelbåndet på venstre bagben og der gav dyrlægen ikke meget håb om bedring. Han sagde dengang, at det var en vanskelig skade et rigtig træls sted og de fleste heste med sådan en skade endte med at blive aflivet eller leve som foldbumser. Alligevel var hun 100% rentgående efter 4 måneder på sygefold til dyrlægens store forundring. Så man har vel lov at håbe... 
Øv, din hest ser godt nok ud til at have smerter i det ben, det er vist ret typisk med seneskader at de bukker helt "over" for at aflaste, men grimt ser det ud   Min 7-årige islænderhoppe har for nyligt haft en skade på den dybe bøjesene i det ene bagben. Skaden opstod omkring april i år og stod halt i omkring 4 måneder. I august, september, oktober og november har jeg genoptrænet hende først 2 måneder i skridt, så 2 måneder med travintervaller og her kort før december begyndte jeg at galopere. Jeg har (nærmest) kun redet ligeud og fortrinsvis på hård bund.  Desværre har hun de sidste par uger været plaget af "noget" i det ene forben, som vi i går fandt frem til var en hovbyld.. Så nu er vi sat lige tilbage igen, før bylden springer. Om ikke andet har der bestemt ikke været noget at bemærke med bagbenet under genoptræningen, senen er slet ikke hævet længere og vi har altså været oppe at skridte to timer, og galoperer nu (før hovbylden begyndte at spøge) 3-4 gange 2 minutter pr tur. Jeg tror desværre at forbensskader kan være sværere, fordi hesten har mere vægt på. Din hest er jo også oppe i alderen, men hvis jeg var dig ville jeg væbne mig med tålmodighed og give det den tid det tager. Næsten alle seneskader bliver gode igen, men enkelte skader kan tage op til 1,5-2 år før de er helet helt op. Min dyrlæge gav mig det gode råd at lade hesten gå på fold med flokken. Ud over at ehsten havde en ebdre livskvalitet gennem forløbet (som jo kan trække langt ud), voksede arret i senen ikke for stramt sammen i ophelingsprocessen, og sammen med en utrolig langsom genoptræning (dobbelt så lang som genoptræningsprogrammet) tror jeg vi havde en god grobund for succes. Rigtig meget held og lykke til jer! 
Jeg har ponyerne hjemme, så det gør alting lettere, da jeg selv bestemmer det hele  Chanell går allerede meget bedre i dag og hævelsen er begyndt at falde en lille bitte bitte smule, så kølingen virker  Min dyrlæge sagde, at jeg skal vente med at skridte hende på hård bund, til vi har set hvad scanningen viser. Så indtil da kommer hun bare på sin sygefold et par timer om dagen. I dag har de været ude i 4 timer mod normalt 9-10 timer og de tager det SÅ pænt. Normalt kan de godt finde på at tage nogle ordentlige galop/bukke ture rundt på hele folden og derfor synes dyrlægen ikke, at hun skal have adgang til hele folden. Hun får ALT den tid, hun skal bruge på at blive god igen. Vil hellere gå langsommere frem end nødvendigt end forcere noget og så ende med, at hun ikke heler, som hun skal. Selvom hun er en ældre dame, så bliver hun stadig brugt til mange dejlige skovture og det håber jeg da, at hun kan komme til igen. Jeg har ikke adgang til hverken ridehus eller bane, så vi må vel klæde os ud som juletræer og traske rundt på asfalten på de små landeveje i mørket, når hun må komme ud og skridte. Jeg har lige købt en rideheldragt og nået at bruge den én gang, men den kan vel også bruges som termodragt, selvom man bare skal gå ved siden af  Har I haft givet nogle tilskud eller brugt omslag af nogen art? Chanell får i forvejen Matrix HA fra Havens(glucosamin produkt), da hun har mild gigt i begge bagben, men tænker, om der er andet der kan hjælpe?
Hej Alle:-) Og godt nytår. Er der nogle af jer kloge hestemennesker, der kender et foder der ville kunne erstatte EquiGard fra ST. Hippolyt? Hesten tåler ikke stivelse og sukker.
Ja jeg er også skiftet fra Equigard til Pavo Care4life super godt foder ! Det er selvfølgelig billigst i tyskland !
Hej Jette, Mange tak for dit input, det vil jeg helt sikkert se nærmere på, tak:-)
Hej, Jeg bruger Horselux Easy som har virket på helt samme måde og som er en del billigere?
Kan varmt anbefale Regulator Complete. Super godt og meget billigt. Se iøvrigt foderdata.com hvor du kan sammenligne de forskellige mærkers indhold og priser.
Hej, Tak for jeres input. Jeg vil kigge nærmere på det:-)